Musim kawin komodo rancaknya balangsung antara bulan Mai sampai Agustus. Salawas pariuda ngini, komodo jantan rancak bakalahi lawan pajantan lain gasan marabutkan batina wan wilayah kakuasaannya. Dua pajantan baudar lawan jantan lainnya sambil badiri mamakai batis balakang imbah ngitu batutunjulan wan mamukul lawan batis muka. Komodo nang kalah cagar tarabah wan tasunduk ka tanah. Kadua komodo jantan ngitu kawa muntah atawa bahira wayah basiap gasan bakalahi.